ประกาศกรมสรรพสามิตเรื่องขยายกำหนดเวลาการปฏิบัติตามพระราชบัญญัติภาษีสรรพสามิตพ.ศ. ๒๕๖๐[๑] ด้วยมีเหตุจำเป็นเป็นการทั่วไปที่สมควรขยายกำหนดเวลาการปฏิบัติตามกฎหมายของผู้ประกอบอุตสาหกรรมผู้นำเข้าและผู้ประกอบกิจการสถานบริการตามพระราชบัญญัติภาษีสรรพสามิต พ.ศ. ๒๕๖๐อาศัยอำนาจตามความในมาตรา ๘ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐และประกาศกระทรวงการคลัง เรื่องกำหนดหลักเกณฑ์และเงื่อนไขการเลื่อนหรือขยายกำหนดเวลาตามพระราชบัญญัติภาษีสรรพสามิตพ.ศ. ๒๕๖๐ อธิบดีกรมสรรพสามิต จึงออกประกาศไว้ ดังต่อไปนี้ข้อ ๑ ให้ขยายกำหนดเวลาการปฏิบัติตามมาตรา๑๕ มาตรา ๑๘ มาตรา ๓๒ และมาตรา ๑๑๘แห่งพระราชบัญญัติภาษีสรรพสามิต พ.ศ. ๒๕๖๐ แก่ผู้ประกอบอุตสาหกรรมและผู้นำเข้าที่ผลิตหรือนำเข้าสินค้าตามกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ดังต่อไปนี้ จนกว่าจะมีการกำหนดอัตราภาษีสรรพสามิตตามมูลค่าในอัตราอื่นที่มิใช่อัตราศูนย์(๑) สินค้าในตอนที่ ๓สินค้าเครื่องไฟฟ้า ในประเภทที่ ๐๓.๐๑(๒) สินค้าในตอนที่ ๕สินค้าแก้วและเครื่องแก้ว ในประเภทที่ ๐๕.๐๑(๓) สินค้าในตอนที่ ๖สินค้ารถยนต์ ในประเภทที่ ๐๖.๐๑ (๕)(๔) สินค้าในตอนที่ ๗ สินค้ารถจักรยานยนต์ในประเภทที่ ๐๗.๐๑ (๖)(๕) สินค้าในตอนที่ ๘ สินค้าเรือในประเภทที่ ๐๘.๐๑(๖) สินค้าในตอนที่ ๙สินค้าผลิตภัณฑ์เครื่องหอมและเครื่องสำอาง ในประเภทที่ ๐๙.๐๑(๒) และ (๓)(๗) สินค้าในตอนที่ ๑๐สินค้าพรมและสิ่งทอปูพื้นอื่น ๆ ในประเภทที่ ๑๐.๐๑(๘) สินค้าในตอนที่ ๑๑ สินค้าหินอ่อนและหินแกรนิตในประเภทที่ ๑๑.๐๑ข้อ ๒ ให้ขยายกำหนดเวลาการปฏิบัติตามมาตรา ๑๕มาตรา ๑๙ มาตรา ๓๒ และมาตรา ๑๑๘ แห่งพระราชบัญญัติภาษีสรรพสามิต พ.ศ. ๒๕๖๐แก่ผู้ประกอบกิจการสถานบริการดังต่อไปนี้ จนกว่าจะมีการกำหนดอัตราภาษีสรรพสามิตตามมูลค่าในอัตราอื่นที่มิใช่อัตราศูนย์(๑) บริการในตอนที่ ๑๗กิจการบันเทิงหรือหย่อนใจ ในประเภทที่ ๑๗.๐๒ สถานอาบน้ำหรืออบตัวและนวดดังนี้(๑.๑) การให้บริการอาบน้ำหรืออบตัวและนวด ในสถานศึกษา หรือในวัด หรือสถานที่สำหรับปฏิบัติพิธีกรรมทางศาสนา(๑.๒) การให้บริการอาบน้ำหรืออบตัวและนวด ในโรงพยาบาล หรือสถานพยาบาลตามกฎหมายว่าด้วยสถานพยาบาล(๑.๓) การให้บริการอาบน้ำหรืออบตัวและนวด ในสถานบริการเสริมความงามหรือเพื่อสุขภาพ ตามหลักเกณฑ์วิธีการและเงื่อนไขที่อธิบดีประกาศกำหนด(๒) บริการในตอนที่ ๑๘กิจการเสี่ยงโชค ในประเภทที่ ๑๘.๐๒(๓) บริการในตอนที่ ๒๐ กิจการที่ได้รับอนุญาตหรือสัมปทานจากรัฐในประเภทที่ ๒๐.๐๑ข้อ ๓ ให้ขยายกำหนดเวลาการปฏิบัติตามมาตรา๑๘ แห่งพระราชบัญญัติภาษีสรรพสามิต พ.ศ. ๒๕๖๐แก่ผู้ประกอบอุตสาหกรรมและผู้นำเข้าที่ผลิตหรือนำเข้าสินค้าน้ำมันและผลิตภัณฑ์น้ำมันประเภทที่กำหนดอัตราภาษีสรรพสามิตตามมูลค่าอัตราร้อยละศูนย์จนกว่าจะมีการกำหนดอัตราภาษีสรรพสามิตตามมูลค่าในอัตราอื่นที่มิใช่อัตราศูนย์ข้อ ๔ ให้ขยายกำหนดเวลาการปฏิบัติตามมาตรา๕๔ (๑) แห่งพระราชบัญญัติภาษีสรรพสามิตพ.ศ. ๒๕๖๐ แก่ผู้ประกอบอุตสาหกรรมสินค้าน้ำมันและผลิตภัณฑ์น้ำมันที่ผลิตในราชอาณาจักรในกรณีความรับผิดในอันจะต้องเสียภาษีสรรพสามิตเกิดขึ้นในเวลาที่นำสินค้าน้ำมันออกจากโรงอุตสาหกรรมหรือคลังสินค้าทัณฑ์บนและกรณีความรับผิดในอันจะต้องเสียภาษีเกิดขึ้นพร้อมกับความรับผิดในการเสียภาษีมูลค่าเพิ่มระหว่างวันที่ ๑๖ กันยายน พ.ศ. ๒๕๖๐ ถึงวันที่ ๓๑ ตุลาคม พ.ศ. ๒๕๖๐ โดยให้ผู้ประกอบอุตสาหกรรมยื่นแบบรายการภาษีและชำระภาษีภายในสิบวันนับถัดจากวันที่นำสินค้าน้ำมันและผลิตภัณฑ์น้ำมันออกจากโรงอุตสาหกรรมหรือคลังสินค้าทัณฑ์บนข้อ ๕[๒] ให้ขยายกำหนดเวลาในการส่งตัวอย่างสุราที่จะนำเข้ามาในราชอาณาจักรหรือส่งหนังสือรับรองผลการวิเคราะห์ตัวอย่างสุราตามข้อ ๕ (๒) แห่งกฎกระทรวงการอนุญาตนำสุราเข้ามาในราชอาณาจักร พ.ศ. ๒๕๖๐ โดยให้ส่งตัวอย่างสุราหรือหนังสือรับรองนั้นได้ภายใน๓๐ วัน นับแต่วันที่นำสุราเข้ามาในราชอาณาจักร ทั้งนี้ เฉพาะการยื่นคำขออนุญาตนำสุราเข้ามาในราชอาณาจักรภายในวันที่๑๔ มีนาคม พ.ศ. ๒๕๖๒ข้อ ๖ ประกาศนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต ประกาศกรมสรรพสามิต เรื่อง ขยายกำหนดเวลาการปฏิบัติตามพระราชบัญญัติภาษีสรรพสามิตพ.ศ. ๒๕๖๐ (ฉบับที่ ๒)[๓]ข้อ ๒ประกาศนี้ให้ใช้บังคับตั้งแต่วันออกประกาศเป็นต้นไปประกาศกรมสรรพสามิต เรื่อง ขยายกำหนดเวลาการปฏิบัติตามพระราชบัญญัติภาษีสรรพสามิตพ.ศ. ๒๕๖๐ (ฉบับที่ ๓)[๔]ข้อ ๒ประกาศนี้ให้ใช้บังคับตั้งแต่วันออกประกาศเป็นต้นไปพิมพ์มาดา/จัดทำ๗สิงหาคม ๒๕๖๑ปวันวิทย์/จัดทำ๑๕ กรกฎาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษที่ ๑๑๙ ง (เล่มที่ ๑)/หน้า ๑๙๗/๒๔พฤษภาคม ๒๕๖๑[๒] ข้อ ๕แก้ไขเพิ่มเติมโดยประกาศกรมสรรพสามิต เรื่อง ขยายกำหนดเวลาการปฏิบัติตามพระราชบัญญัติภาษีสรรพสามิตพ.ศ. ๒๕๖๐ (ฉบับที่ ๓)[๓] ราชกิจจานุเบกษาเล่ม ๑๓๕/ตอนพิเศษ ๑๐๗ ง/หน้า ๑๑/๑๐ พฤษภาคม ๒๕๖๑[๔] ราชกิจจานุเบกษาเล่ม ๑๓๕/ตอนพิเศษ ๒๕๖ ง/หน้า ๑๗/๑๑ ตุลาคม ๒๕๖๑